Dănuţ Ungureanu 
Malawi cu capitala la Zomba 


Ceauşescu nu a putut fi înlăturat de la putere. Din când în când, pe 
parcursul scenariului, dacă este nevoie, vor fi înfăţişate intervențiile sale 
publice, după 1990. 

După ani de eforturi disperate de a se integra în structurile 
euroatlantice şi de a se alinia standardelor de viață ale statelor dezvoltate, 
România a optat pentru o democraţie originală, în care cuceririle 
comunismului edificat de clasa muncitoare preiau creator unele dintre 
realizările capitalismului. 

1. (Exterior, iarnă, cartier de blocuri bucureştean, amiază. Un bloc 
părăginit, la capătul unei alei desfundate. Când ne apropiem, observăm că 
deasupra intrării uneia dintre scări, în fata căreia stă de pază un jandarm 
cu arma pe umăr, se află o placă pe care scrie „Senatul României, etajul 
4”. Nelu Pătraşcu dă din cap timid către militar, se şterge bine pe picioare, 
scutură pulpanele paltonului şi intră. 

Interior, scara blocului, amiază. La etajul patru sună la una dintre 
usi. Îi deschide tovarăşa secretară Lucretia, care îl măsoară cu un ochi 
critic, după care se întoarce şi se duce la treaba ei. Nelu Pătraşcu 
interpretează atitudinea ca pe o invitație de a intra.) 

Lucretia 

Pătraşcule, acuma că suntem doar noi doi, deocamdată, ascultă la 
mine, ascultă-mă bine: cumpárá-ti, frate, un şprai, ceva, cel mai ieftin 
măcar, şi mai dá-ti din când în când pe la subrat, că m-ai omorât. Si pe 
tovarásul senator l-ai omorât cu mirosul de vaselină, sau ce-o fi... 

Pătraşcu 

(Demn) 

E mirosul uzinei, tovarăşa Lucretia. Mirosul muncii. 

(Lucretia dă din umeri resemnată. Pe biroul ei se stinge beculetul 
roşu şi se aprinde cel verde, semn că senatorul poate primi. Pătraşcu îşi ia 
mapa şi intră în biroul senatorului, la fel de demn.) 

2. (Interior, biroul senatorului, amiază.) 

Senatorul Niculescu 

la, serveşte o Coca Cola, tovarăşe Pătraşcu! 

(Nelu Pătraşcu îşi scoate sapca şi îşi trece mâna prin păr.) 

Niculescu 

Dumneata locuieşti, dacă îmi aduc bine aminte, pe Calea Mosilor. 

Pătraşcu 

Pe Mosilor, tovaráse senator. 


Niculescu 

Câţi tovarăşi sunteţi în apartament? 

Pătraşcu 

Eu, soţia, doi copii şi încă doi tovarăşi. 

Niculescu 

Doi copii? 

Pătraşcu 

Soţia este în luna a şasea. 

Niculescu 

Aşa, aşa... şi lucrezi la Sece Aversa Sea. Montator. 

Pătraşcu 

Depanator, tovarăşe. Depanator de pompe axiale. 

Niculescu 

Asa, aşa... E o meserie frumoasă meseria de depanator. Simti că le 
poţi fi de folos tovarăşilor. Nu-ţi mai torni? 

(Nelu Pătraşcu înghite în sec. Coca-Cola face sute de băşici 
parfumate şi e rece ca ghiata.) 

Pătraşcu 

"Tráiti, tovaráse! A fost foarte bună. 

Niculescu 

E de-a noastră, de Ploieşti. Poţi să le duci o sticlă tovarăşilor soţie şi 
copii. Vi s-a repartizat frigider în apartament? 

Pătraşcu 

Da, tovarăşe senator. Un frigider mare, modern. Ne ajunge la toţi 
tovarăşii, l-am compartimentat judicios. Unul dintre tovarăşi e lacto- 
vegetarian. 

Niculescu 

Ce e mă? Băi, am o ciudă pe-ăştia care strâmbă din nas la o fleică, la 
un mititel, la pastramă. O fi vreun fandosit din ăia toată ziua cu nasu-n 
cărţi. 

Pătraşcu 

Tovarásul Petre e debarasor la turnătorie. Ridică mult span. 

Niculescu 

Bine. Sá aveţi grijă de copii, să nu se-ncuie dracu' în frigider, să ne 
facá vreun pocinog. Stau stráinii cu ochii pe noi ca pe butelie, mai ales 
dacá e vorba de copii. 

3. (Interior, biroul senatorului, amiazá. Senatorul se ridicá si dá ocol 
biroului. Pătraşcu işi dă seama cát este de solid, abia când acesta ajunge 
în dreptul lui şi îi aşează o mână pe umăr, copleşindu-l.) 

Niculescu 

la zi, mă Pătraşcule, la ce spuneai că lucrezi acum? 


Pătraşcu 

La un rotor de pompă axialá, tovarăşe senator. E o inovaţie la care 
mă gândesc de anul trecut. Mă scol noaptea şi-mi zic: „Nelule, dacă nu eşti 
în stare să-i dai de cap, atunci degeaba a trudit poporul ăsta ca să te 
trimită la şcoală”. Şi nevastă-mea se scoală şi-mi zice: „Da' mai culcă-te, 
măi omule, nu te mai foi atâta”. Toată şmecheria e la înălţimea de 
aspirație, tovaráse senator. Cu aplicaţie în irigaţii. 

(Senatorul fluieră admirativ.) 

Niculescu 

Asta nu-i rău. Ţara are nevoie de pâine, Pătraşcule. Cum ziceam, ca 
să te poţi dedica muncii dumitale cum se cuvine, pot să-ţi fac rost de o 
cameră pentru o lună de zile. O cameră numai a ta. Ce spui? 

(Pătraşcu dă pe gât dintr-o singură sorbitură ce-i mai rămăsese în 
pahar.) 

Pătraşcu 

Eu, tovarăşe senator, m-am obişnuit cu soţia, copiii şi ceilalţi 
tovarăşi. Ştiţi, prezenţa dânşilor mă stimulează la calcule, mai ales la 
calculul integral. Mai zice un tovarăş o părere, mai ţipă ăia mici... Dacă aş 
fi singur, numai cu rigla de calcul, cred că aş înnebuni. 

Niculescu 

'Aide, má Pătraşcule, lasă rigla! Mă gândeam să te stimuleze o 
tovarăşă mai tânără, mai, cum să zic eu? Mai în putere şi cu imaginaţie. 
Ştim şi noi ce greu e să fii geniu. Da' dacă nu vrei, eu unul nu te oblig. Zici 
că te multumesti cu cererea asta de excursie. 

Pătraşcu 

Sunt mulţumit, tovarăşe senator. Leafa ne-ajunge, copiii învaţă 
bine... Cel mare e comandant de detaşament. Tovarăşii sunt cumsecade. 

Niculescu 

Da, da... 

(Senatorul Niculescu îşi descheie încet doi nasturi de la cămaşă, 
lăsând să i se vadă părul de pe piept şi pielea frumos bronzată. Apoi işi 
suflecă mânecile. Tocul pistoletului Carpaţi se leagănă greu la subsuoară. 
Vorbeşte liniştit.) 

Niculescu 

Mă Pătraşcule, de ce ne faci, mă, greutăţi? 

(Celălalt respiră o dată adânc şi rămâne hipnotizat.) 

Pătraşcu 

Ce... Nu înţeleg, tovarăşe senator. 

(Niculescu râde scurt, fără veselie.) 

Niculescu 


Nu înţelegi? Păi să-ţi vorbesc mai pe înţeles. De ce mă-ta nu ieşi, 
mă, la mitingul de protest? De ce, mă, tovarăşii pot să iasă şi tu, 
inventatorul lui peste prăjit, n-ai timp? 

Pătraşcu 

Eu, tovarăşe senator... 

Niculescu 

Ce tu, má, ce tu? Da „noi” când o să zici cu gura plină, Pátrascule? 
Ori ai prea mulţi dinţi? Ai idee, Pătraşcule, cât cheltuieşte statul cu 
mitingurile astea? Mâine te prezinti la miting, în Piaţa Revoluţiei. Strigi 
lozinca principală şi te urci la tribună. Vorbeşti cel puţin două minute. 

Pătraşcu 

Ce să strig eu acolo, tovarăşe senator? Sunt mulţumit de leafă, îmi 
place meseria... ăia mici învaţă bine, tovarăşii... 

Niculescu 

Sunt cumsecade, da. Deci n-ai ce să strigi alături de tovarăşii tăi. 
Toate sunt bune. 

(Când Nelu Pătraşcu deschide gura ca să facă unele precizări 
necesare, senatorul i-o închide la loc cu o palmă sănătoasă, sonoră. Apoi 
se apleacă interesat de firicelul de sânge.) 

Niculescu 

Văd cá ti se cam breháne. Ai uitat cuvintele Tovarăşului? „În 
democraţia originală, cetăţeanul este obligat să lupte pentru dreptul 
concetáteanului sáu de a-l contrazice”. Nici acum nu pricepi, tovarăşe 
geniu? 

(Pătraşcu dă din cap lămurit.) 

Pătraşcu 

Da' grea palmă mai aveţi, tovarăşe senator! 

4. (Exterior, stradă, puțin după-amiază. Este ora 14.00. Vagonul 
portocaliu al tramvaiului 21 ia virajul ín intersectia Mosilor cu Republicii si 
se opreşte în stație, tremurând din toate încheieturile. Nelu Pătraşcu 
reuşeşte să se urce pe scară, printre paltoane cafenii şi halate de molton. 
Se aud din spate vocile celor mai puțin norocosi.) 

Voci 

Încă puţin, tovarăşi! Mai e loc la mijloc! 

(Tramvaiul porneşte cu greutate spre intersecția cu strada Mihail 
Eminescu, poticnindu-se din când în când din pricina denivelărilor. 
Pătraşcu apucă strâns bara din fata lui. Nu vede nici un chip. Picături de 
apă se preling pe tabla deformată şi-i pătrund sub guler gâdilându-l. Când 
întoarce capul vede ferestrele fără geam ale blocurilor abandonate, 
defilând oarbe, cu destulă repeziciune. 


La Bucur Obor, tramvaiul ticsit dă pe dinafară, doborându-l pe spate 
în zăpada afânată. Se ridică scuturându-se, printre mâini, spinări cocârjate 
şi picioare. Vedere de sus: din cele două vagoane de tramvai coboară mii 
de persoane! Pătraşcu se alătură celor câteva sute de tovarăşi care se 
îndreaptă spre poarta fabricii de pompe. 

Când ajunge în dreptul biroului expediție, încă un tramvai arhiplin se 
opreşte în staţie.) 

5. (Interior, locuința familiei Pătraşcu, seară. Petrica Pătraşcu 
trebăluieşte în bucătăria minusculă, la lumina unui bec chior. Nelu 
povesteşte agitat.) 

Pătraşcu 

iti dai seama, Petrica, am intrat în oficiu şi am găsit toate calcurile 
ude. Tovarásul Nistor a uitat fereastra deschisă peste noapte. 

Petrica 

Aşa se iroseşte uneori munca de o viaţă a unui om, din nepăsarea 
celorlalţi. 

Pătraşcu 

Nu cred că Nistor a făcut-o intenţionat, trebuie să fi avut un motiv. 
Probabil că s-a stricat iarăşi instalaţia de încălzire peste zi şi n-au mai 
rezistat tovarăşii cu fereastra închisă. E americană, se strică tot la două 
zile. 

Petrica 

Aşa, aşa... 

Pătraşcu 

Tovarăşii colocatari ce fac? 

Petrica 

Da' ştie-i păcatele, că numai prostii e-n capul lor şi ăştia mici le dă 
târcoale toată ziua. 

Pătraşcu 

Nu fi reticentă. Mă duc să văd. 

(Nelu Pătraşcu ciocăneşte la uşa celeilalte camere, în care locuiesc 
tovarásii colocatari. Fiindcă nu se aude nimic, se întoarce tiptil ín camera 
familiei sale. 

Petrica Pătraşcu se strânge lângă el oftând. ) 

Petrica 

Nu te mai amări şi tu acuma, Nelule. Hârtiile se fac din nou, se usucă 
ele. Tu să fii sănătos, că ce ai în cap nu-ți ia nimeni. 

Pătraşcu 

Asta cam aşa e. S-a terminat cu scurgerile de materie cenuşie. S-a 
dumirit conducerea de partid şi de stat şi a schimbat garnitura la 
oberteinerul de inteligenţă. 


(El se întoarce pe partea cealaltă. Ea suflă greu, întretăiat. Nelu 
Pătraşcu se rásuceste din nou, o ia în brate şi-i trage cămaşa de noapte în 
sus. Copiii sforăie subtirel, compresorul frigiderului se opreşte brusc. Unul 
dintre tovarăşi incepe să vorbească ín camera cealaltă fără să se 
trezească. Soții Pătraşcu se impreunează cu multă grijă, ca să nu dáuneze 
sarcinii Petricăi. ) 

6. (Interior, locuința familiei Pătraşcu, noapte. Soții sunt la 
postludiu.) 

Pătraşcu 

Tovarăşul senator v-a trimis o sticlă de Coca Cola. Am pus-o în 
frigider, ca s-o beti dimineaţă. 

Petrica 

(Speriată) 

Mai bine o aducem aici. Tovarásii se scoală la trei şi pleacă înainte 
să ne trezim noi. 

Pătraşcu 

(Înecându-se de furie) 

Da' ce, zici că stăm în casă cu nişte hoţi? 

(De fiecare dată când cineva este bănuit pe nedrept, i se pare că 
nedreptatea îl loveşte pe el însuşi.) 

Petrica 

(Schimbă vorba cu viclenie.) 

Mai aveţi comenzi la export? 

Pătraşcu 

Ruşii iau tot. Tot. După ce ne-au dat tezaurul acela mic, de demult, 
când au descoperit prin documente că de fapt noi le datorăm lor un tezaur 
uriaş, avem mari dificultăţi cu dânşii... 

Petrica 

Te duci mâine la miting? 

Pătraşcu 

(El icneşte de necaz. Uitase.) 

Mă duc, ce să fac. Poate se termină repede şi nu se face marş după 
aceea. 

Petrica 

Dacă ajungeţi la guvern, treci pe la Sanda să iei ghetele. 

Pătraşcu 

(Se înfurie din nou) 

Numai de soră-ta n-am eu chef mâine. 

Petrica 

Atunci umblă, mamelucule, prin troiene descult. 


(Petrica pufneşte, întorcându-i dosul rotund cu care l-a momit la un 
montaj cultural şi îndată se alătură corului de sforăituri, spre disperarea lui 
Nelu Pătraşcu.) 

7. (Interior, locuința familiei Pătraşcu, noapte. Lui Pătraşcu i-a fugit 
somnul de tot.) 

Pătraşcu 

(Mormăind, ridicat în capul oaselor) 

Dormiti, dormiti... Ce ştiţi voi? Dacă nu calculez cum se cuvine 
profilul sorbului, toată sarcina se va resimti în buloanele de prindere. 

(Înveleşte grijuliu copiii şi trece în camera cealaltă. Unul dintre 
tovarăşi zace cu gura deschisă larg, cu maieul chinezesc ud leoarcă.) 

Pătraşcu 

(În gând, compátimitor) 

„O fi suferind”. 

(Se apropie atât cât e nevoie să simtă mirosul iute de rom. Îşi face 
vânt cu palma, se împiedică de sticla goală, pe care o ridică pentru a 
silabisi vorbele de pe etichetă. Aparent dă din cap dezaprobator, dar 
înainte de a arunca sticla la găleata de gunoi de la bucătărie, se uită în 
stânga, se uită în dreapta si trage o duşcă. Se cutremură şi iese în várful 
picioarelor.) 

Pătraşcu 

(În gând, admirativ) 

„Ăştia sunt tovarăşi grei, de la turnătorie şi forjă, de nădejde. Ástia 
muncesc, nu jucărie”. 

8. (Exterior, cer, noapte. Luna, deplasându-se cu iutealá pe cer.) 

9. (Interior, locuința familiei Pătraşcu, dimineață. La cinci jumate, 
deşteptătorul sună strident, făcându-i să sară ca arşi. Pătraşcu o 
zbugheste spre baie, ca să fie primul. Cel mai masiv dintre tovarăşi îi 
barează drumul. Prin uşa întredeschisă se zăreşte celălalt tovarăş, mai 
máruntel, cu spatele, urinând. Tovarăşul iese, cei doi se întorc în camera 
lor. Intră Pătraşcu. Are vezica plină şi un gust amar în fundul gâtului. 
Scuipă de mai multe ori până să-şi dea seama că s-a oprit apa. Din camera 
tovarásilor se aude la un radio improvizat, printre paraziți, „Rock around 
the clock". 

În bucătărie e agitaţie mare. Băieţii, unul mai mare, altul de clasa 
întâi, stau la masă şi beau ceai.) 

Băiatul cel mare 

Mamă, ne-a zis să ne ducem azi cu bluză şi cravată de pionieri! 

Petrica 

(Plesnindu-şi palmele) 

Acuma spui? O să te duci şi tu o dată cu ele şifonate, că nu tuşeşti. 


Băiatul cel mare 

(Smiorcăindu-se) 

Nu ştiu, nene, mie mi le calci, că râde áilanti tovarăşi pionieri de 
mine. 

(AI mic începe şi el să plângă. Nelu Pătraşcu iese din baie zâmbind 
chinuit.) 

Pătraşcu 

la, să nu mai aud orăcăieli! Nevastă, toarnă-le la băieţi câte o Coca- 
Cola. 

(E momentul ín care Petrica însăşi izbucneşte într-un hohot 
ínnábusit. Pántecele i se zguduie la fiecare suspin.) 

Petrica 

Ti-am zis că ăia se scoală înaintea noastră, Nelule. Ti-am zis că ăla 
mic, negricios, umblă des la frigider. 

Pătraşcu 

(Schimbând macazul din mers) 

Da' nu e gata ceaiul? la haideţi, mă băieţi, să vă fac nişte desene 
animate! 

(Îi înghesuie pe băieţi lângă perete, în spatele lămpii. Aceştia încă nu 
au apucat să se dezmeticeascá şi să întrebe ce vrea să zică Petrica şi 
despre ce Cola e vorba. Nelu Pătraşcu porneşte să íncropeascá umbre din 
degetele ímpreunate savant, fiecare mişcare un animal, fiecare 
combinație o imagine.) 

Mezinul 

Tata, ce e alea „desene animale”? 

Pătraşcu 

Scrie la gazetă, e ceva pentru copii. 

(Petrica rămâne, ca de fiecare dată, cu gura căscată, iar acum 
izbucneşte dintr-o dată în râs.) 

Petrica 

Fie, măi Nelu, că tare-ti mai place să te prostesti. 

10. (Interior, locuința familiei Pătraşcu, dimineaţă. Înainte să iasă pe 
uşă şi să se îndrepte zgribulit spre stația de tramvai, Pătraşcu îi spune 
totuşi femeii la ce concluzie a ajuns.) 

Pătraşcu 

Nimic nu dovedeşte că tovarăşul Marcu ar fi sustras sticla de Coca- 
Cola din frigider. 

11. (Interior, biroul senatorului, dimineață. Senatorul Niculescu 
izbucneşte într-un hohot de râs curat şi puternic.) 

(Secretara îşi iteste sfioasá capul pe uşă.) 

Lucretia 


M-aţi chemat, tovaráse senator? 

Niculescu 

(Stergándu-si o lacrimă de veselie) 

Nu, tovarăşă Lucretia. Aţi terminat graficele pe ianuarie? 

Lucretia 

Da, tovarăşe senator. 

Niculescu 

Atunci mergeţi acasă, tovarăşă. Si nu uitaţi să stingeti luminile la 
plecare. 

(După o vreme, se aude usa de la intrare închizându-se.) 

Niculescu 

Ei, dar văd că te pasionează geografia, tovarăşe Pătraşcu. Spune-mi 
ai fost în Noua Uniune Sovietică? 

Pătraşcu 

De două ori, tovarăşe senator. O dată când lucram la prima mea 
inovaţie şi o dată cu delegaţia TESA de la fabrică. Am realizat atunci o 
economie de 16 la sută la neferoase. 

Niculescu 

Bravo, Pătraşcule! Am să-ţi spun o singură dată, ca să nu mă repet. 
Când mă repet, mă enervez. Republica Comunistă România se învecinează 
la Est cu Noua Uniune Sovietică. La Nord îi avem ca vecini pe tovarăşii din 
Noua Uniune Sovietică. La fel şi la Sud, peste Dunăre, Noua Uniune 
Sovietică. Spre Vest, republica Comunistă România face graniţă cu Noua 
Uniune Sovietică. De asemenea, la mare altitudine şi în spaţiul cosmic. O 
realizare grandioasă a secolului trecut, a mileniului trecut, este debarcarea 
primului om sovietic în cosmos. 


Pătraşcu 

Da tovarăşe senator. Ştiu, tovarăşe senator. 
Niculescu 

Aşa, aşa. Ce mai ştii tu, Pătraşcule? 
Pătraşcu 


Globul pământesc este acoperit în proporţie de 75 la sută de mare. 
Marea Caspică. În afară de Republica Comunistă Democratică România şi 
Noua Uniune Sovietică mai este şi Republica Comunistă Malawi. 

Niculescu 

(Senatorul Niculescu se încruntă.) 

Uite cum facem: renunti la excursia în Republica Comunistă Malawi. 
Ca să te poţi dedica muncii dumitale aşa cum se cuvine. 

Pătraşcu 


Eu, tovarăşe senator, tocmai pentru munca mea vreau să merg în 
străinătate. Trebuie să ne raportăm la realizările tovarăşilor din Occident. 
Dacă nu... 

Niculescu 

Bine, bine. Adică ce ştii tu, mă Pătraşcule, despre Republica 
Comunistă Malawi? 

(Nelu Pătraşcu, emoţionat, işi trece limba peste buzele crápate.) 

Pătraşcu 

Stat din Africa, numit în antichitate Nyassaland, aşezat pe malul 
vestic al lacului Nyassa, 26000 de kilometri pătraţi, la vest de regiunea 
Mozambic. Malawi şi-a câştigat independenţa în secolul trecut. Are o 
suprafaţă de 127 368 de kilometri pătraţi şi o populaţie de 4130000 de 
locuitori. Capitala Zomba. Malawi cu capitala la Zomba. Se cultivă tutun, 
bumbac, ceai. Limba oficială angleza. 

Niculescu 

Engleza. Bravo, mă Pátrascule, bravo băiatule. Da de unde ştii tu 
toate astea? 

Pătraşcu 

Din Micul Larus, tovarăşe senator. Ediţia 1975. 

(Niculescu deschide ochii mari, de data asta surprins cu adevărat.) 

Niculescu 

Tovarăşe Pătraşcu, dumneata eşti un tovarăş cu experienţă, dar în 
acelaşi timp plin de energie. De astfel de elemenete avem noi nevoie 
acum, în aceste momente hotărâtoare. Te felicit de asemenea pentru 
dorinţa dumitale fierbinte de a studia, de a învăţa. 

Pătraşcu 

Vă mulţumesc, tovarăşe senator. Să înţeleg că veţi aviza favorabil 
cererea mea pentru excursie? 

Niculescu 

Tovarăşe Pătraşcu, acest Mic Larus din... 1975, sau cum dracu' i-ai 
zis, este un produs al capitalismului desántat care stăpânea o bună bucată 
a globului pe vremea aceea. Este propagandă imperialistă. De bună 
calitate uneori, trebuie s-o recunoaştem, pentru că doar apreciind la justa 
valoare greşelile trecutului putem privi cu încredere spre viitor şi mai ales 
putem cârmui cu înţelepciune prezentul. Propagandă, da, îndreptată 
împotriva omului si a aspiratiei sale fireşti către democraţie. Împotriva 
liniştii copiilor noştri. Nu-ţi place liniştea, Pătraşcule? 

Pătraşcu 

Ba da, tovarăşe senator. 

Niculescu 


Ce-i aia Africa, Pătraşcule? Ce-i aia Mozambic? Ce-i aia angleză? Din 
1975 până în zilele noastre, tovarăşii din Republica Comunistă Malawi au 
făcut paşi uriaşi pe calea edificării societăţii comuniste multilateral 
dezvoltate. În anii reconstrucției s-au consolidat industria constructoare de 
maşini, petrochimia, agricultura ştiinţifică. lrigaţiile s-au extins pe tot 
teritoriul ţării, permiţând producţii de cereale record la hectar. Tot mai 
multe colective de oameni ai muncii din Malawi raportează realizarea 
planului la toţi indicatorii de bază înainte de termen, depăşiri şi însemnate 
economii la materiile prime şi energie electrică. Din punct de vedere 
ideologic, tovarăşii din Malawi ne urmează îndeaproape şi ne susţin. 
Aceasta este Republica Comunistă Malawi, tovarăşe Pătraşcu, aceasta, nu 
imaginea strâmbă din larusul dumitale bun de aruncat la groapa de gunoi 
a istoriei. 

Pătraşcu 

(Nelu Pătraşcu dă repede din cap.) 

Tovarăşe senator, eu l-am răsfoit aşa, din curiozitate. Ştiţi, mie îmi 
cam plac lucrurile vechi. 

Niculescu 

Să nu-ţi mai placă. Suntem în anul 2010. Suntem în mileniul trei. Să- 
ti placă noul, tinereţea, progresul. Să le slujesti cu credinţă. 

12. (Exterior, miting în Piaţa Revoluţiei, amiază. Multime de tovarăşi 
hotărâți. Manutantieru se bagă între ei toti, masiv, irezistibil si se 
rásteste.) 

Manutantieru 

Dă şi mie portavocea aia. 

(Pătraşcu fi întinde respectuos aparatul.) 

Pătraşcu 

Poftiţi, tovaráse Manutantieru. 

Manutantieru 

Ce se strigă, má acilea? 

(Responsabilul de miting consultá lista de lozinci.) 

Responsabilul 

Aici este grupa şaisprezece. Se strigă: „Jos Guvernul mincinos!", „Noi 
v-am votat, voi ne-ati înşelat!”, „Libertate, libertate!". 

(Manutantieru rămâne câteva clipe pe gânauri, cu ochii atintiti spre 
Nelu Pătraşcu. Pare că evaluează posibilitățile.) 

O voce veselă 

Bă tigane, fir-ai tu al dracului, ce faci, ne ţii toată ziua aici? 

(Manutantieru se propteste bine pe picioare ca să nu alunece pe 
zăpada bătătorită, trage aer în piept cu un vaier de groază şi urlă 
speriindu-i pe toti cei din jurul său.) 


Manutantieru 

Jos-gu-ver-nul-min-ci-nos! Jos-gu-ver-nul-min-ci-nos! 

(Se iau mai multi după dânsul. Pătraşcu însuşi revine de unde fugise, 
alăturându-se corului de glasuri care ín gerul poleit de soare se 
materializează în fuioare efemere de abur, parte revoluţionar - parte 
democratic.) 

Multimea 

Jos-gu-ver-nul-min-ci-nos! Jos-gu-ver-nul-min-ci-nos! 

(Piața Revoluţiei e albă de zăpadă. Mitingul se scámoseazá si se 
íncheagá la loc, manevránd patru mii de oameni, care fn paltoane, care ín 
scurtele vátuite din inventarul secțiilor. 

Nelu Pătraşcu strigă o vreme cu răspundere. După care nu se mai 
poate impotrivi senzatiei de molesealá, care, în ciuda frigului, îi urcă 
dinspre picioare. Prins între trupurile tari şi calde ale tovarăşilor, se 
pomeneşte cu imaginea Petricăi pe retină, acolo unde ea se străduieşte 
să-i amintească ceva. lar el nu pricepe nimic.) 

Petrica 

(Din off, pe un ton dojenitor) 

„Excursie ne trebuie nouă acuma, măi Nelule? Tu te duci în Malawi 
acela şi ăl mic rămâne corigent la chimie. Nici ghete n-ai în picioare”. 

(Nelu Pătraşcu tresare iluminat. Profită de o scurtă acalmie, pentru 
a-l interpela pe un individ îmbrăcat în negru, cu scut şi un baston cât toate 
zilele la brâu.) 

Pătraşcu 

Tovarăşe scutier, după miting urmează marş? 

Scutierul 

Da. Urmează marş de protest pe traseul Piaţa Revolutiei-Piata 
Victoriei- Piaţa Romaná- Piaţa Universitátii-Piata Revoluţiei. Sá nu vă 
pierdeţi pe drum că daţi de dracu'! 

Pătraşcu 

Mulţumesc, tovarăşe. Vă rog să mă scuzati. 

(Sună pagerul scutierului. Scutierul citeşte mesajul şi se grăbeşte, 
dispărând în mulțime. Câţiva muncitori îl bat pe spate prietenosi.) 

13. (Exterior, miting în Piața Revoluţiei, amiază. Pătraşcu întinde 
brațele inainte şi îi dá la o parte pe cei din fata lui.) 

Pătraşcu 

Tovarási, dati-mi voie, vreau să ajung la tribună. 

(Platforma camionului e departe. Nelu Pătraşcu se orientează după 
cele două drapele roşii, care flutură maiestuoase deasupra cabinei. În 
mulțime, unii strigă lozinci, alții citesc ziarul. Într-un grup se joacă báza, iar 
alții doi, pe scăunele pliante joacă şah. Prim planuri cu oameni mestecând. 


Pătraşcu ajunge cu greu printre tovarăşii de ordine şi le cere cam rusinat 
să-l ajute. Zece perechi de braţe se împreunează aburcându-l pe țesătura 
de scânduri mirosind a brad umed. Apoi cineva îi întinde microfonul.) 

14. (Exterior, platforma de lansare ín conductele magistrale, 
dimineață. Senatorul Niculescu, Bebe Niculescu pentru intimi, Bebe pentru 
tovarăşa secretară Lucretia, se apropie de Petrica şi o ia în braţe oarecum 
emoționat.) 

Niculescu 

Tovarăşa Pătraşcu, nu vă pierdeţi cu firea! Tovarăşul Pătraşcu e om 
în toată firea şi un tovarăş de nădejde. Şi apoi fraţii noştri din Republica 
Comunistă Malawi cunosc deja valoarea tovarăşului Pătraşcu, atât ca 
inovator de frunte cât şi ca element de bază al familiei. Am avut noi grijă 


(Petrica se îndepărtează sufocându-se. Nelu Pătraşcu o urmăreşte cu 
privirea, índuiosat. Simte cá pentru femeia asta ar fi în stare să dărâme 
munții. l-ar spune câteva cuvinte pornite din inimă însă stratul de plasturi 
care-i acoperă gura în scop protector nu-i permite decât gemete scurte şi 
subțiri. ) 

Niculescu 

Ei, tovarăşe Pătraşcu, spuse senatorul Niculescu, eşti gata? 

(Nelu Pătraşcu dă din cap.) 

Niculescu 

Atunci să trecem la verificările finale. 

(Doi tovarăşi din personalul tehnic încep să se agite, încercând 
bandajele albe în care viitorul excursionist a fost ínfásurat temeinic şi 
racordul tubului de oxigen care se pierde sub plasturi. 

Când lucrătorii desfac cele patru zăvoare ale capacului de la gura de 
vizitare a magistralei, un damf puturos îi loveşte pe toti în faţă. Unul dintre 
tovarăşii de la tehnic acţionează un soi de extinctor în gura abia 
descoperită a canalului. Treizeci-patruzeci de aurolaci tásnesc dinăuntru si 
o rup la fugă care încotro. Senatorul Niculescu aruncă o privire în putul 
negru şi tuşeşte mulțumit.) 

Niculescu 

Tovarăşe Pătraşcu, sunt si eu emoţionat ca toti cei de-aici. la-ti la 
revedere de la tovarăşa de viaţă şi de muncă. Desfaceti plasturii 
tovarăşului Pătraşcu! Foarte curând vei transmite salutul nostru călduros 
tovarăşilor din Republica Comunistă Malawi. Ai memorat culorile drapelului 
de stat? 

(Nelu Pătraşcu trage aer în piept. Surescitarea şi aerul rece îl fac 
uşor incoerent. Discursul său este acompaniat de fluiere doinind şi tobe 
africane.) 


Pătraşcu 

Memorat, tovarăşe senator. Avem, pe orizontală, o pajişte verde, o 
mare sau un lac de culoare roşie şi cerul de culoare neagră. Pajiştea verde 
merge până la marginea mării. Verdele e proaspăt şi intens şi se termină 
brusc pentru că pajiştea coboară abrupt spre valurile roşii. lar noi nu 
vedem malul propriu-zis. Marea e foarte roşie, însă nu din pricina algelor, 
ci bágám de seamă că din pricina soarelui care iese pe jumătate din apă. 
O fi la răsărit? La asfintit? Nu ştim. Are o mulţime de raze roşii, împrăştiate 
pe cerul negru ca smoala, cu toate că cine-a mai văzut cer negru când 
luminează soarele? Noi credem că ar trebui să fie albastru. Dar aşa cum 
spune şi Tovarăşul, fiecare popor îşi edifică propriul drum spre comunism, 
ţinând cont de condiţiile specifice. Deci, asta este, tovarăşe senator: cerul 
negru, soarele şi marea roşii, pajiştea verde. Probabil că e multă umezeală 
în iarba de pe pajiştea aia, pentru că v-am spus, e mai verde ca un verde 
obişnuit. 

Niculescu 

Bine, bine, drum bun şi la revedere tovarăşe Pătraşcu! Tovarăşa 
Petrica, frumos vă şade, ia spuneţi? 

(Petrica Pătraşcu se aruncă zguduindu-se de plâns peste Nelu pe 
care-l sufocă sub burta țuguiată.) 

Petrica 

Nelule, unde te duci tu, Nelule? Ti-au fost mai dragi rotoarele ca 
nevasta şi fabrica ca casa. 

(Tovarăşii de la tehnic potrivesc din nou racordul tubului de oxigen 
sub plasturi şi-i fixează omului casca pe cap.) 

Niculescu 

Daţi-i drumul, spuse senatorul. Drum bun, tovarăşe Pătraşcu! 

15. (Exterior, platforma de lansare ín conductele magistrale, 
dimineață. Niculescu tremură de frig şi e nemulțumit. 

Nelu Pătraşcu, În schimb, asudă sub coconul de bandaje. Prin minte 
fi trece cá peste câteva ore o să sadá pe malul lacului Nyassa, cu tovarăşii 
din Malawi, discutând probleme tehnice. Nu a studiat domeniul, însă din 
câte îşi aduce aminte magistrala de gaz Bucuresti-Zomba e una dintre cele 
mai rapide, mai ales de când nu mai circulă nici un centimetru cub de gaz 
prin dânsa. De fapt, e singura rămasă în funcţiune. 

Doar ochii i se mai mişcă sub vizorul cástii, iar pe spinare două 
capete de bandaj desprinse flutură ca două cioturi de aripi albe. Unul 
dintre tehnicieni le capseazá şi pe acelea, ca să nu se agate în timpul 
deplasării rapide prin magistrală şi să-l dezechilibreze. Îl ridică cu un 
sistem de scripeti, apoi il coboară cu atenţie în gura de vizitare. Pun 
capacul la loc. 


Senatorul Niculescu mai aşteaptă până când simte pământul 
tremurând scurt sub tălpi, din pricina şocului pneumatic, iar acele 
manometrelor zvâcnesc o singură dată.) 

16. (Interior, biroul senatorului, dimineață. În vreme ce Niculescu 
întrezăreşte viitorul prin aburul dulce al cafelei, tovarăşa Lucretia dă buzna 
peste el în birou, îmbujorată, cu părul într-o fermecătoare neorânduială. ) 

Lucretia 

Tovaráse senator! Bebe! S-a întâmplat ceva îngrozitor! E criză! 

Niculescu 

Ascultă la mine, tovarăşă: ca demnitar cu experienţă de cinci 
legislaturi, ştiu că crizele se împart, de regulă, în două mari categorii: 
pasabile şi foarte pasabile. 

(Se ridică zâmbind ca să închidă uşa biroului în spatele tovarăşei 
Lucretia. După ce reflectează două secunde pune şi iala.) 

Niculescu 

Ce s-a întâmplat? 

Lucretia 

Tovarăşul Pătraşcu nu a fost receptionat la staţia de pompare 
numărul doisprezece. Staţia unsprezece confirmă trecerea dânsului la 
parametrii normali, însă staţia doisprezece nu l-a mai repompat pe 
tovarăşul Pătraşcu. 

(Senatorul tátàie întărâtat, totuşi prea puțin surprins. O împinge pe 
Lucretia spre unul dintre fotolii.) 

Niculescu 

Nu l-a mai repompat zici? Adică cum? 

(Lucretia suspină.) 

Lucretia 

Ultimul raport cu privire la întreţinerea magistralei nu era deloc 
favorabil. Posibilitatea unor scăpări accidentale a crescut considerabil. 

(Spunând ,accidental" si ,considerabil" nici nu-şi dă seama în ce 
stare de excitație îl aduce pe Niculescu. Acesta începe demersurile febrile 
în vederea dezbrăcării tovarăşei Lucretia şi îi rupe un nasture.) 

Niculescu 

Unde ar putea fi acum? 

Lucretia 

(Ajutându-l la dezbrácare) 

Nu putem sti. Poate fi intr-un strat geologic. Dar magistralele astea 
sunt atât de uzate si încâlcite încât practic poate fi în orice punct de pe 
globul, pământesc. Dacă eu aş fi în locul lui n-aş şti să-mi explic de ce am 
ajuns unde am ajuns. 

Niculescu 


Fascinant. Nu vrei să ascultăm radio? Este ceva ce au inventat 
tovarăşii de la propagandă. Din nefericire, redă şi voci de imperialişti, ba 
chiar şi muzică decadentă, dar noi suntem tovarăşi cu discernământ, nu 
ne lăsăm contaminati. 

17. (Exterior, marginea unui lan de porumb spectaculos, dupá- 
amiază târziu. 

Când Nelu Pătraşcu reuşeşte să înlăture capacul putului, mai are 
oxigen pentru vreo patru-cinci minute. Capacul e atât de ruginit încât i se 
spulberă între degete. Arsura luminii îi smulge un strigăt slab. lese anevoie 
prin gaura strâmtă şi reuşeşte să se ridice în picioare, clătinându-se. 

În mod normal tovarăşii din Malawi ar fi trebuit să-l ajute, 
extrăgându-l din coconul de bandaje. Pătraşcu se arată mulțumit cá i-a 
scutit de un efort. Cu un gest scurt fsi smulge plasturii de pe gurá. Zoaiele 
colectate pe magistralá fi curg páná si din pár, pe sub cascá. Panorameazá 
peisajul încet. Un lan de porumb însorit, din care îşi iau zborul câteva 
păsări speriate. 

Apoi îi zăreşte, la numai cinci-şase metri de el, pe bătrân si pe 
nepotul acestuia, un băieţel de zece ani. Bătrânul îndreaptă spre Nelu 
Pătraşcu ţeava unui Winchester antic.) 

Bătrânul 

What the hell is that? 

Copilul 

(Speriat) 

| don't know, grandpa. Let's get out of here! 

(Pătraşcu face doi paşi si zâmbeşte fericit.) 

Pătraşcu 

Deci asta este angleza? Tovarăşi malawieni, vă aduc salutul călduros 
al tovarăşilor de la Sece Aversa Sea şi al tovarăşului senator Niculescu 
personal. Sunt Nelu Pătraşcu, depanator de pompe axiale şi inovator. Nais 
tu mit iu! 

(Zoaiele îi dau mâncărimi groaznice si tot încercând să se 
descotoroseascá de kilometrii de bandaj ín care a fost ínfásurat işi dă 
seama că răspândeşte o duhoare fără seamăn.) 

Pătraşcu 

Asta e! Dezavantajele transportului. Transport bum-bum pompă 
pneumatică! 

(Se scuză, schitánd o plecáciune.) 

Băiatul 

(Cu ochii rotunzi de spaimă) 

Grandpa, don't you think it's dangerous? 

Bătrânul 


I'm afraid it is. Stay back, son! 

(A văzut multe la viaţa lui, nu e un bătrân cápátános, cu toate cá 
multe dintre evenimente îl depăşesc, ba are chiar un băiat pilot. Face un 
efort de memorie.) 

Bătrânul 

Stay back, son! | think this is Big Foot. A legendary giant monkey. A 
half-a-man monkey. Big Foot. 

(Nelu Pătraşcu mai face un pas. Vede lanul de porumb unduind în 
jurul lor la fiecare adiere a vântului proaspăt şi aude miile de şoapte 
vegetale.) 

Pătraşcu 

(Strigă ca pentru surzi) 

Frumos! Nais! 

(Pentru nişte tovarăşi păşind pe calea edificării societății comuniste 
multilateral dezvoltate, i se par destul de grei de cap.) 

Pătraşcu 

(Repetă, cuprinzând cu un gest generos întregul lan de porumb.) 

Nais! Eu ajut la voi să crească şi mai mare! 

Băiatul 

(Băiatul scánceste.) l'm scared, grandpa! Do something! 

(Nelu Pătraşcu începe să se enerveze. Propria duhoare îl dă gata.) 

Pătraşcu 

Eu lucrez la un rotor de pompă axială cum n-aţi mai văzut, tovarăşi. 
O să obţinem o înălţime de aspirație cu douăzeci la sută mai mare decât 
pompele obişnuite. Ştiţi dumneavoastră ce înseamnă asta? Încotro e lacul? 
Lacul Nyassa? 

(Cei doi ridică din umeri. Habar n-au.) 

Pătraşcu 

Asta înseamnă pierderi compensate pe traseu. Pentru irigaţii este 
esenţial. Asta înseamnă hectare în plus de irigat şi o cantitate mai mare de 
precipitaţii pe metrul pătrat. 

(Bătrânul se hotărăşte brusc să nu rişte. Dacă monstrul strică ceva 
în rezervație, în singura rezervaţie care mai păstrează o cultură de 
porumb, poate să-şi piardă postul de paznic. Nelu Pătraşcu mai face un 
pas, ultimul. 

Copilul ţipă, acoperindu-si ochii.) 

Copilul 

Grandpa, Big Foot want to eat us! 

(Primul glonț îl loveşte pe Nelu Pătraşcu în umărul drept, făcându-l 
să se răsucească în loc ca un titirez. În vreme ce se prăbuşeşte, mai 
încasează unul în stomac.) 


Pătraşcu 

Tovarási! 

(Bátránul se apropie prudent, gata sá-i dea lovitura de gratie.) 

Copilul 

Big Foot, Big Foot! Big Foot. 

(Pentru Nelu Pătraşcu vorbele acestea au ceva familiar şi nerusinat, 
incompatibil cu morala comunistă.) 

Pătraşcu 

(Mormăie) 

Vorbeşte, bă tovarăşe, frumos... 

(Începe rememorarea rapidă a propriei vieţi, cu imaginea 
tramvaiului 21 plecând de-a-ndoaselea din staţie.) 

Dănuţ Ungureanu 

